જૂના ચરખા (તા. ધારી)
જૂના ચરખા (તા. ધારી) ભારત દેશના પશ્ચિમ ભાગમાં આવેલા  ગુજરાત રાજ્યના સૌરાષ્ટ્ર વિસ્તારમાં આવેલા  અમરેલી જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા  ધારી તાલુકામાં આવેલું એક  ગામ છે. જુના ચરખા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ,  દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ઇતિહાસ 
જૂના ચરખા બ્રિટિશ શાસન દરમિયાન સોરઠ પ્રાંતનું લાખાપાદર થાણાનું એક નાનું રજવાડું હતું. તેના શાસકો વાળા વંશના કાઠી સરદારો હતા.

૧૮૭૨માં જૂના ચરખાની વસ્તી ૧૬૧૩ અને ૧૮૮૧માં ૧૪૧૪ વ્યક્તિઓની હતી. ૧૯૦૧માં ચરખા અને બીજા ગામની વસ્તી ૧૫૧૯ની હતી અને તે ૨૭,૦૦૦ રૂપિયાની આવક (૧૯૦૩-૦૪ મુખ્યત્વે જમીનમાંથી) ધરાવતું હતું અને તેમાંથી ૫૪૧ રૂપિયા ખંડણી રૂપે ગાયકવાડના વડોદરા રાજ્ય અને જૂનાગઢ રાજ્યને આપતું હતું.

સંદર્ભ

બાહ્ય કડીઓ 
 Imperial Gazetteer, on dsal.uchicago.edu

 આ લેખ હવે પબ્લિક ડોમેનમાં રહેલા પ્રકાશન  માંથી લખાણના અંશો ધરાવે છે.

ધારી તાલુકો
સૌરાષ્ટ્ર